Document ID: 32004R2203

KOMISSION ASETUS (EY) N:o 2203/2004,
annettu 21 päivänä joulukuuta 2004,
kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 4 artiklan 4 kohdan ja 6 artiklan 2 kohdan,
sekä katsoo seuraavaa:
(1)
Komission asetuksessa (ETY) N:o 1859/82 (2) vahvistetaan kirjanpitotilojen lukumäärä piirikohtaisesti. Piiriä kohden valittavien kirjanpitotilojen määrä voi olla enintään 20 prosenttia vahvistettua lukumäärää suurempi tai pienempi kuitenkin siten, että ero ei aiheuta jäsenvaltion kirjanpitotilojen kokonaismäärän alenemista.
(2)
Koska tällaisen toimenpiteen rahoituksen hallinta on vaikeaa, tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi 13 päivänä heinäkuuta 1983 annetussa komission asetuksessa (ETY) N:o 1915/83 (3) rajoitetaan yhteisön rahoitukseen oikeutettujen, asianmukaisesti täytettyjen maatilailmoitusten jäsenvaltiokohtaista kokonaismäärää. Selvyyden ja johdonmukaisuuden vuoksi tämä muutos olisi tehtävä myös asetukseen (ETY) N:o 1859/82. Kirjanpitotilojen piirikohtaisessa lukumäärässä olisi edelleen voitava joustaa, jos se ei vaikuta kyseisen jäsenvaltion kirjanpitotilojen kokonaismäärään.
(3)
Koska yhteisön rahoitukseen oikeutettujen, asianmukaisesti täytettyjen maatilailmoitusten jäsenvaltiokohtaista kokonaismäärää on rajoitettu, todellisen otoskoon säilyttämiseksi olisi tarkistettava liitteessä I säädettyä kirjanpitotilojen määrää Belgian, Tanskan, Saksan, Ranskan ja Luxemburgin osalta.
(4)
Kirjanpitotilojen määrää piiriä kohden Ruotsissa olisi tarkistettava piirien välisten rajojen muuttamisen vuoksi.
(5)
Asetus (ETY) N:o 1859/82 olisi sen vuoksi muutettava vastaavasti.
(6)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1859/82 seuraavasti:
1)
Korvataan 3 artikla seuraavasti:
”3 artikla
Kirjanpitotilojen määrä jäsenvaltiota ja piiriä kohden vahvistetaan liitteessä I.
Piiriä kohden valittavien kirjanpitotilojen määrä voi olla enintään 20 prosenttia suurempi tai pienempi kuin liitteessä I oleva määrä kuitenkin siten, että ero ei vaikuta jäsenvaltion kirjanpitotilojen kokonaismäärään.”.
2)
Muutetaan liite I tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan tilikaudesta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2004.

Labels: 18
19
6